شەفەق نیوز/ سەرچەوەیگ
ئەمنی، ئمڕوو شەممە، خەوەردا لە شکستهاوردن وە پەلاماریگ لەلایەن ریخریاگ داعش لە
خوەرهەڵات سەڵاحەدین، و هەمیش فڕۆکەیل هاوپەیمان ناودەوڵەتی بمباران حەشارگەیگ ئەرا
چەکدارەگان ریخریایەگە لە بنارەیل کویەیل مەکحوول لە نەینەوا کردن.
سەرچەوەگە ئەرا ئاژانس
شەفەق نیوز وت: کۆمەڵەیگ لە داعش پەلامار خاڵەیلیگ ئەمنی سەروە لیوای ٨٨ لە حەشد شەعبی
لە ناوچەی فەتحە لە سەڵاحەدین دان، و لیواگە ئەرا چەن ساعەتیگ کەفتە رویوەڕوبینیان
تا پەلاماردەرەگان وەرەو شوون نادیاریگ واین.
سەرچەوەگە وتیش: هیچ زەرەد
و زەخمداربوینیگ لە پەلامارەگە نەویەو، و هەمیش لە لایەن ریخریایەگە هیچ نەویە.
لە چینیگ پەیوەندیدار،
خود سەرچەوەگە دیاریکرد ک فڕۆکەی هاوپەیمان ناودەوڵەتی گورزەیلیگ ئاسمانی داگە یەکیک
لە حەشارگەیل ریخریاگ داعش لە بنارەیل کویەیل مەکحوول لە پارێزگای نەینەوا، و دیاریکرد
ک گورزەگان لە دویای رەوانگەکردن جوولەی کۆمەڵەیگ لە ئەندامەیل داعش لەدەورگردە کویەیل
مەکحوول هات، وەبی ئاشکراکردن لە ئەنجامەیل گورزە ئاسمانیەگان.
